เทรเวอร์ ฟรานซิส

เทรเวอร์ จอห์น ฟรานซิส (; 19 เมษายน ค.ศ. 1954 - 24 กรกฎาคม ค.ศ. 2023) เป็นอดีต นักฟุตบอล ชาวอังกฤษที่เล่นในตำแหน่งกองหน้าให้กับหลายสโมสรในอังกฤษ สหรัฐอเมริกา อิตาลี สกอตแลนด์ และออสเตรเลีย ในปี ค.ศ. 1979 เขาได้กลายเป็นผู้เล่นคนแรกของสหราชอาณาจักรที่มีค่าตัว 1 ล้านปอนด์ หลังจากย้ายจาก เบอร์มิงแฮมซิตี ไป นอตทิงแฮมฟอเรสต์ เขาทำประตูชัยให้กับฟอเรสต์ใน ยูโรเปียนคัพ นัดชิงชนะเลิศ 1979 กับ มัลเมอ เขาคว้าแชมป์ยูโรเปียนคัพอีกครั้งกับสโมสรในปีถัดมา ในระดับนานาชาติ เขาลงเล่นให้ทีมชาติอังกฤษ 52 นัดระหว่างปี ค.ศ. 1976 ถึง 1986 ยิงได้ 12 ประตู และลงเล่นใน ฟุตบอลโลก 1982

ระหว่างปี ค.ศ. 1998 ถึง 2003 เขาเป็นผู้จัดการทีมฟุตบอล โดยเฉพาะอย่างยิ่งกับเชฟฟิลด์ เว้นส์เดย์ และเบอร์มิงแฮมซิตี้ ตำแหน่งผู้จัดการทีมครั้งสุดท้ายของเขาอยู่ที่ คริสตัลพาเลซ ซึ่งเขาออกจาก คริสตัลพาเลซ ในปี ค.ศ. 2003

ชีวิตวัยเด็กและการศึกษา 
ฟรานซิสเกิดที่เมือง พลิมัท มณฑลเดวอน และได้รับการศึกษาที่โรงเรียนมัธยมของเมืองพลิมัท เขาเข้าร่วมสโมสรฟุตบอล เบอร์มิงแฮมซิตี ในฐานะเด็กฝึกหัด

อาชีพนักฟุตบอล

เริ่มต้นอาชีพ 
ฟรานซิสลงเล่นให้กับทีมชุดใหญ่ของเบอร์มิงแฮมซิตี้ในปี ค.ศ. 1970 ด้วยวัยเพียง 16 ปี พรสวรรค์ของเขาเป็นที่จดจำเมื่อก่อนวันเกิดอายุ 17 ปีของเขา เขายิงได้ 4 ประตูในเกมที่พบกับ โบลตันวอนเดอเรอส์ เขาจบฤดูกาลแรกของเขาด้วยจำนวน 15 ประตูจาก 22 เกม

เบอร์มิงแฮมซิตี 
ในยุคทศวรรษที่ 1970 เบอร์มิงแฮมซิตีไปถึงรอบรองชนะเลิศการแข่งขันฟุตบอลในประเทศเป็นครั้งคราว แต่ล้มเหลวในการชิงแชมป์ดิวิชั่น 1 ดังนั้นความสามารถและความสำเร็จของฟรานซิสจึงเห็นได้ชัดเจนยิ่งขึ้นด้วยเหตุนี้

วันที่ 30 ตุลาคม ค.ศ. 1976 เขาทำประตูที่โด่งดังที่สุดลูกหนึ่งของเบอร์มิงแฮม เมื่อหันหลังให้เส้นข้าง พร้อมกับตัดเข้ากรอบเขตโทษโดยบังคับให้ กองหลัง ควีนส์พาร์กเรนเจอส์ สองคนถอยหลังเข้ากรอบเขตโทษ ก่อนที่ฟรานซิสจะยิงประตูจากระยะ 25 หลาเข้าประตูโดยที่ผู้รักษาประตูไม่ทันตั้งตัว

ดีทรอยต์ เอ็กซ์เพรส 
ฟรานซิสเจรจาต่อรองกับเบอร์มิงแฮมซิตีในปี ค.ศ. 1978 เพื่อไปเล่นให้กับ ดีทรอยต์เอ็กซ์เพรส ในลีกฟุตบอลอเมริกาเหนือซึ่งเขายิงได้ 22 ประตูจาก 19 นัดในลีกและได้รับการเสนอชื่อให้อยู่ใน NASL XI ร่วมกับ ฟรันทซ์ เบ็คเคินเบาเออร์ และ Giorgio Chinaglia ก่อนกลับบ้านที่ มิดแลนด์

ชีวิตส่วนตัว 
เทรเวอร์ ฟรานซิสแต่งงานกับเฮเลน ในปี 1974 ทั้งคู่มีลูกด้วยกัน 2 คน เมื่อวันที่ 5 เมษายน 2017 มีรายงานว่าเฮเลน ฟรานซิสเสียชีวิตแล้ว

เมื่อวันที่ 13 เมษายน 2012 มีรายงานว่าฟรานซิสกำลังพักฟื้นในโรงพยาบาลจากอาการหัวใจวาย

เสียชีวิต 
ฟรานซิสเสียชีวิตด้วยอาการหัวใจวายที่บ้านใกล้เมืองมาร์เบยา ประเทศสเปน เมื่อวันจันทร์ที่ 24 กรกฎาคม 2023 อายุได้ 69 ปี

อ้างอิง 

นักฟุตบอลชาวอังกฤษ
นักฟุตบอลทีมชาติอังกฤษ
บุคคลจากพลิมัท
ผู้เล่นสโมสรฟุตบอลเบอร์มิงแฮมซิตี
ผู้เล่นสโมสรฟุตบอลนอตทิงแฮมฟอเรสต์
ผู้เล่นสโมสรฟุตบอลแมนเชสเตอร์ซิตี
ผู้เล่นอูนีโอเนกัลโชซัมป์โดเรีย
ผู้เล่นอาตาลันตาแบร์กามัสกากัลโช
ผู้เล่นสโมสรฟุตบอลเรนเจอส์
ผู้เล่นสโมสรฟุตบอลควีนส์พาร์กเรนเจอส์
ผู้เล่นสโมสรฟุตบอลเชฟฟีลด์เวนส์เดย์
ผู้จัดการทีมฟุตบอลชาวอังกฤษ
ผู้จัดการทีมสโมสรฟุตบอลควีนส์พาร์กเรนเจอส์
ผู้จัดการทีมสโมสรฟุตบอลเชฟฟีลด์เวนส์เดย์
ผู้จัดการทีมสโมสรฟุตบอลเบอร์มิงแฮมซิตี
ผู้จัดการทีมสโมสรฟุตบอลคริสตัลพาเลซ